Адказны сакратар Управы Партыі БНФ Уладзімер Лабковіч заявіў, што вітае рашэньне рэвізійнай камісіі Партыі БНФ, якоя паслужыла нагодай для падпісаньня пагадненьня Дзеля партыйнага адзінства. Пасьля рашэньня рэвізійнай камісіі Партыі БНФ, якая прызнала некаторыя рашэньні Сойму Партыі БНФ і загады старшыні неадпавядаючымі заканадаўству Рэспублікі Беларусь і Статуту Партыі БНФ, стварылася сытуацыя, найлепшым выйсьцем зь якой магло стаць толькі падпісаньне такога пагадненьня. Мерапрыемства 20 чэрвеня, ініцыяванае старшынём Партыі, адбудзецца. Але старшыня пагадзіўся памяняць яго фармат і парадак дня. Такім чынам, 20 чэрвеня адбудзецца нарада старшыні, якая носіць неабавязковы характар і вынікі якой ня могуць ніякім чынам уплываць на дзейнасьць Партыі БНФ. Таксама я вельмі ўсьцешаны, што зьнятыя пытаньні па сытуацыі ў моладзевай камісіі Партыі БНФ - Моладзі БНФ. Старшыня Партыі БНФ Лявон Баршчэўскі пагадзіўся, што Моладзьдзю БНФ кіруе Рада Моладзі БНФ, і гэта здымае глебу для далейшых канфліктаў.